Návrh ROZHODNUTIE RADY o pozícii, ktorú má Európska únia zaujať v rámci Asociačného výboru EÚ – Čile v súvislosti so zmenou prílohy XII k Dohode o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, ktorou sa stanovuje zoznam čilských subjektov, ktoré vykonávajú obstarávanie v súlade s ustanoveniami hlavy IV časti IV (Vládne obstarávanie) /* COM/2013/0942 final - 2013/0450 (NLE) */





DÔVODOVÁ SPRÁVA 1. KONTEXT NÁVRHU Dohoda o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej (ďalej len „dohoda o pridružení“) bola podpísaná 18. novembra 2002. V prílohe XII k dohode o pridružení sa stanovuje zoznam čilských verejných subjektov, na ktoré sa vzťahujú záväzky týkajúce sa vládneho obstarávania. Čilská republika navrhuje, aby sa príloha XII upravila. Návrh spočíva v zjednodušení zoznamu verejných subjektov uvedených za jednotlivé ministerstvá v dodatku 1 bode A a nahradiť ho všeobecnou doložkou, ktorou sa zaistí, že budú zahrnuté všetky subjekty podriadené uvedeným ministerstvám. Čilské orgány okrem toho navrhujú všeobecnú doložku pre všetky subjekty na nižšej ako ústrednej úrovni (obce) podľa dodatku 2 bodu A. Navrhovanými zmenami sa odstraňuje potreba budúcich zmien prílohy v prípade, ak by došlo k zmene subjektov (t. j. v prípade vzniku ďalších závislých útvarov, regiónov, provincii alebo obcí, ich zlúčenia alebo zrušenia). Navyše, keďže nedochádza k zmene týkajúcej sa čilských subjektov podľa hlavy IV časti IV o vládnom obstarávaní, Európska komisia sa domnieva, že daná zmena je len formálnej povahy a žiadne kompenzačné úpravy podľa článku 159 ods. 2 dohody o pridružení nie sú oprávnené. Navrhovaná zmena naopak zavádza citeľné zlepšenie štruktúry dohody. Dodatok 1 bod B a dodatok 2 bod B k prílohe XII, ktoré sa vzťahujú na všetky ostatné ústredné verejné subjekty a verejné subjekty na nižšej ako ústrednej úrovni, ktoré nemajú priemyselný alebo obchodný charakter, sa nemenia. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Tento bod nie je relevantný, keďže týmto návrhom, ktorým sa formálne mení príloha XII, sa nezavádza zmena rozsahu pôsobnosti. 3. PRÁVNE PRVKY NÁVRHU Rade sa adresuje žiadosť, aby prijala pozíciu Európskej únie k návrhu rozhodnutia Asociačného výboru Európska únia – Čile, ktorým sa mení zoznam čilských subjektov, ktoré vykonávajú obstarávanie v súlade s ustanoveniami uvedenými v hlave o vládnom obstarávaní dohody o pridružení. V článku 159 dohody o pridružení sa predpokladá možnosť úpravy pokrytia v rámci hlavy o vládnom obstarávaní, pričom asociačný výbor je splnomocnený prijať toto rozhodnutie o zmene prílohy XII podľa odseku 3 uvedeného článku. Návrh patrí do výlučnej právomoci Európskej únie. Zásada subsidiarity sa preto neuplatňuje. 4. VPLYV NA ROZPOČET Tento návrh nemá finančný vplyv na rozpočet Európskej únie. 2013/0450 (NLE) Návrh ROZHODNUTIE RADY o pozícii, ktorú má Európska únia zaujať v rámci Asociačného výboru EÚ – Čile v súvislosti so zmenou prílohy XII k Dohode o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, ktorou sa stanovuje zoznam čilských subjektov, ktoré vykonávajú obstarávanie v súlade s ustanoveniami hlavy IV časti IV (Vládne obstarávanie) RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9, so zreteľom na návrh Európskej komisie, keďže: (1) Dohoda o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej[1] (ďalej len „dohoda o pridružení“) bola podpísaná 18. novembra 2002. (2) V prílohe XII k dohode o pridružení sa stanovuje zoznam subjektov v Čilskej republike, ktoré vykonávajú obstarávanie v súlade s ustanoveniami o vládnom obstarávaní hlavy IV časti IV dohody o pridružení. (3) Čilská republika 10. februára 2012 oznámila Európskej únii svoj zámer upraviť prílohu XII (dodatočné informácie oznámila 18. októbra 2012). Po tomto oznámení a v súlade s článkom 159 ods. 2 asociačnej dohody strany usúdili, že je vhodné, aby Asociačný výbor prijal rozhodnutie o úprave príslušnej prílohy s cieľom zapracovať úpravu oznámenú Čilskou republikou. (4) Daná úprava pozostáva a) zo zjednodušenia zoznamu verejných subjektov uvedených za každé ministerstvo v dodatku 1 bode A k prílohe XII jeho nahradením všeobecnou doložkou, ktorou sa zaistí, že budú zahrnuté všetky subjekty podriadené uvedeným ministerstvám, a b) zo zavedenia všeobecnej doložky pre všetky subjekty na nižšej ako ústrednej úrovni podľa dodatku 2 bodu A. (5) Pozícia, ktorú má Únia zaujať v rámci Asociačného výboru EÚ – Čile, by sa mala zakladať na pripojenom návrhu rozhodnutia, PRIJALA TOTO ROZHODNUTIE: Článok 1 Pozícia, ktorú má Európska únia zaujať v rámci Asociačného výboru v súvislosti so zmenou prílohy XII, ktorou sa stanovuje zoznam čilských subjektov, ktoré vykonávajú obstarávanie v súlade s ustanoveniami hlavy IV časti IV o vládnom obstarávaní, sa zakladá na návrhu rozhodnutia uvedeného výboru pripojenom k tomuto rozhodnutiu. Článok 2 Rozhodnutie Asociačného výboru sa po jeho prijatí uverejní v Úradnom vestníku Európskej únie. Článok 3 Toto rozhodnutie nadobúda účinnosť dňom jeho prijatia. V Bruseli Za Radu predseda LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Návrh rozhodnutia Rady o pozícii, ktorú má Európska únia zaujať v rámci Asociačného výboru EÚ – Čile v súvislosti so zmenou prílohy XII k Dohode o pridružení medzi Európskym spoločenstvom a jeho členskými štátmi na jednej strane a Čilskou republikou na strane druhej, ktorou sa stanovuje zoznam čilských subjektov, ktoré vykonávajú obstarávanie v súlade s ustanoveniami hlavy IV časti IV (Vládne obstarávanie). 2. ROZPOČTOVÉ RIADKY: Kapitola a článok: Suma zahrnutá do rozpočtu na príslušný rok: 3. FINANČNÝ VPLYV X Návrh nemá finančný vplyv ¨ Návrh nemá finančný vplyv na výdavky, ale má finančný vplyv na príjmy, a to s týmto účinkom: (v mil. EUR zaokrúhlené na 1 desatinné miesto) || || Rozpočtový riadok || Príjmy[2] || Jednoročné obdobie začínajúce od dd/mm/rrrr || [Rok n] Článok 120 || Vplyv na vlastné zdroje || || Stav po akcii || [n + 1] || [n + 2] || [n + 3] || [n + 4] || [n + 5] || || || || || [1] Ú. v. ES L 352, 30.12.2002, s. 3. [2] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.